section_heading: He-Man i Gospodari svemira (2002. - 2004.)
paragraph_text: Čarobnjak Keldor pronašao je Beast Mana kako bi mu ponudio mjesto u svojoj družbi zlikovaca, ali Beast Man ga je instiktivno napao i pokušao ubiti. Keldor ga je naposljetku ipak savladao, a kasnije mu je spasio i život te je Beast Man postao jedan od najodanijih Keldorovih ljudi. Kada je Keldor teško ozlijeđen u sukobu s kapetanom Randorom, Beast Man ga je izbavio iz Dvorane mudrosti prije nego ga je Randor uspio zarobiti. Keldor je pronašao utočište na Tamnoj hemisferi koju su Man-At-Arms i Čarobnica ogradili Mističnim zidom i zarobili tamo Zle ratnike. Nakon što je Hordakovom intervencijom Keldoru spašen život, postao je Skeletor, gospodar zla.